CELEX: 42022X0082
Language: hr
Date: 2022-01-20 00:00:00
Title: Pravilnik UN-a br. 26 – Jedinstvene odredbe o homologaciji vozila s obzirom na vanjske izbočine [2022/82]

20.1.2022   
               
               
                  HR
               
               
                  Službeni list Europske unije
               
               
                  L 13/51
               
            
         Samo izvorni tekstovi UNECE-a imaju pravni učinak prema međunarodnom javnom pravu. Status i datum stupanja na snagu ovog Pravilnika treba provjeriti u najnovijem izdanju dokumenta UNECE-a TRANS/WP.29/343/, koji je dostupan na: https://unece.org/status-1958-agreement-and-annexed-regulations
         Pravilnik UN-a br. 26 – Jedinstvene odredbe o homologaciji vozila s obzirom na vanjske izbočine [2022/82]
         
            Obuhvaća sav važeći tekst do:
         
         niza izmjena 04 – datum stupanja na snagu: 25. rujna 2020.
         SADRŽAJ
         PRAVILNIK
         
                     1.
                  
                  Područje primjene i svrha
                  
               
                     2.
                  
                  Definicije
                  
               
                     3.
                  
                  Zahtjev za homologaciju
                  
               
                     4.
                  
                  Homologacija
                  
               
                     5.
                  
                  Opće specifikacije
                  
               
                     6.
                  
                  Posebne specifikacije
                  
               
                     7.
                  
                  Preinake tipa vozila
                  
               
                     8.
                  
                  Sukladnost proizvodnje
                  
               
                     9.
                  
                  Sankcije za nesukladnost proizvodnje
                  
               
                     10.
                  
                  Trajno obustavljena proizvodnja
                  
               
                     11.
                  
                  Imena i adrese tehničkih službi odgovornih za provođenje homologacijskih ispitivanja te imena i adrese homologacijskih tijela
                  
               
                     12.
                  
                  Prijelazne odredbe
                  
               PRILOZI
         
                     1.
                  
                  Izjava o dodjeli, proširenju, odbijanju ili povlačenju homologacije ili trajno obustavljenoj proizvodnji tipa vozila s obzirom na vanjske izbočine na temelju Pravilnika br. 26
                  
               
                     2.
                  
                  Izgled homologacijskih oznaka
                  
               
                     3.
                  
                  Metode utvrđivanja dimenzija izbočina i otvora
                  
               
                     4.
                  
                  Izjava o dodjeli, proširenju, odbijanju ili povlačenju homologacije ili trajno obustavljenoj proizvodnji tipa nosača prtljage, nosača skija ili antene radijskog prijemnika ili odašiljača kao zasebne tehničke jedinice
                  
               1.   PODRUČJE PRIMJENE I SVRHA
         
                  
                     1.1.
                  
                  
                     Ovaj se Pravilnik primjenjuje na vanjske izbočine vozila kategorije M1 (1). Ne primjenjuje se na vanjske uređaje za neizravno gledanje ni na kuku naprava za vuču.
                  
               
                  
                     1.2.
                  
                  
                     Cilj je ovog Pravilnika smanjiti opasnost od, ili ublažiti težinu, tjelesnih ozljeda osoba koje bi u slučaju sudara nadogradnja vozila udarila ili okrznula. To se odnosi i na nepomično vozilo i na vozilo koje se kreće.
                  
               2.   DEFINICIJE
         Za potrebe ovog Pravilnika:
         
                  
                     2.1.
                  
                  
                     „homologacija vozila” znači homologacija tipa vozila s obzirom na vanjske izbočine;
                  
               
                  
                     2.2.
                  
                  
                     „tip vozila” znači kategorija motornih vozila koja se ne razlikuju prema bitnim aspektima kao što su oblik ili materijali vanjske površine;
                  
               
                  
                     2.3.
                  
                  
                     „vanjska površina” znači vanjski dio vozila, uključujući poklopac motora, poklopac prtljažnika, vrata, spojlere, krov, uređaje za osvjetljavanje i svjetlosnu signalizaciju i vidljive sastavne dijelove za pojačanje;
                  
               
                  
                     2.4.
                  
                  
                     „podna crta” znači krivulja utvrđena sljedećim postupkom;
                     Stožac vertikalne osi neodređene visine s polukutom od 30°, postupno se pomiče oko opterećenog vozila tako da neprekidno i što niže dodiruje vanjsku površinu vozila. Podna crta je krivulja koja povezuje te točke dodira. Za potrebe utvrđivanja podne crte ne uzimaju se u obzir okovi predviđeni za postavljanje dizalice, ispušne cijevi ni kotači. Pretpostavlja se da su otvori u području kotača popunjeni zamišljenom površinom koja je neprekinuto, glatko povezana s okolnom vanjskom površinom. Za potrebe utvrđivanja podne crte uzimaju se u obzir branici na oba kraja vozila. Ovisno o tipu vozila, podna crta može se nalaziti na krajnjem rubu branika ili na oplati nadogradnje ispod branika. Ako postoji istovremeni dodir s više točaka, za potrebe utvrđivanja podne crte uzima se najniža točka dodira.
                  
               
                  
                     2.5.
                  
                  
                     „polumjer zakrivljenosti” znači polumjer luka kruga koji najbolje odgovara zaobljenom obliku promatranog sastavnog dijela;
                  
               
                  
                     2.6.
                  
                  
                     „opterećeno vozilo” znači vozilo opterećeno do najveće tehničke dopuštene mase. Vozila opremljena hidropneumatskim, hidrauličnim ili pneumatskim ovjesom, ili uređajem za automatsko namještanje razine ovisno o opterećenju, ispituju se s vozilom u najnepovoljnijem uobičajenom voznom stanju prema proizvođačevim specifikacijama;
                  
               
                  
                     2.7.
                  
                  
                     „krajnji vanjski rub” za bočne strane vozila znači ravnina paralelna sa središnjom uzdužnom ravninom vozila koja dodiruje vanjski bočni rub vozila, a za prednju i stražnju stranu vozila znači okomita poprečna ravnina koja dodiruje prednji odnosno stražnji rub vozila, pri čemu se ne uzimaju u obzir izbočine:
                  
               
                  
                     2.7.1.
                  
                  
                     guma blizu točke njihova dodira s površinom ceste ni priključaka za mjerenje tlaka u gumama;
                  
               
                  
                     2.7.2.
                  
                  
                     bilo kakvih protukliznih uređaja koji mogu biti postavljeni na kotače;
                  
               
                  
                     2.7.3.
                  
                  
                     uređaja za neizravno gledanje;
                  
               
                  
                     2.7.4.
                  
                  
                     bočnih pokazivača smjera, gabaritnih svjetala, prednjih i stražnjih pozicijskih svjetala, parkirnih (bočnih) svjetala i bočnih parkirnih svjetala;
                  
               
                  
                     2.7.5.
                  
                  
                     sastavnih dijelova ugrađenih na branike, vučnih naprava i ispušnih cijevi, kad je riječ o prednjem i stražnjem kraju vozila;
                  
               
                  
                     2.8.
                  
                  
                     „dimenzija izbočine” sastavnog dijela ugrađenog na stijenku vozila znači dimenzija utvrđena metodom iz stavka 2. Priloga 3. ovom Pravilniku;
                  
               
                  
                     2.9.
                  
                  
                     „nazivna crta obloge” znači crta koja prolazi kroz dvije točke određene položajem središta kugle u trenutku prvog i zadnjeg dodira površine kugle sa sastavnim dijelom u postupku mjerenja iz stavka 2.2. Priloga 3. ovom Pravilniku;
                  
               
                  
                     2.10.
                  
                  
                     „antena” znači svaka naprava koja se koristi za odašiljanje i/ili primanje elektromagnetskih signala;
                  
               
                  
                     2.11.
                  
                  
                     „branik” znači konstrukcija vozila na njegovoj prednjoj ili stražnjoj donjoj vanjskoj strani. Odnosi se na sve konstrukcije namijenjene zaštiti vozila u slučaju čeonog odnosno stražnjeg sudara pri manjoj brzini i na sve pričvrsne dijelove tih konstrukcija;
                  
               
                  
                     2.12.
                  
                  
                     „obloga branika” znači meka vanjska površina branika, koja se općenito prostire po cijeloj duljini prednjeg odnosno stražnjeg dijela vozila.
                  
               3.   ZAHTJEV ZA HOMOLOGACIJU
         
                  
                     3.1.
                  
                  
                     Zahtjev za homologaciju tipa vozila s obzirom na vanjske izbočine
                  
               
                  
                     3.1.1.
                  
                  
                     Zahtjev za homologaciju tipa vozila s obzirom na vanjske izbočine podnosi proizvođač ili njegov ovlašteni zastupnik.
                  
               
                  
                     3.1.2.
                  
                  
                     Zahtjevu se prilažu dokumenti u nastavku u tri primjerka i sljedeće pojedinosti:
                  
               
                  
                     3.1.2.1.
                  
                  
                     fotografije prednje, stražnje i bočnih strana vozila snimljene pod kutom od 30° do 45° u odnosu na vertikalnu središnju uzdužnu ravninu vozila;
                  
               
                  
                     3.1.2.2.
                  
                  
                     crteži s dimenzijama branika; i, prema potrebi,
                  
               
                  
                     3.1.2.3.
                  
                  
                     crteži određenih vanjskih izbočina i, ako je primjenjivo, crteži određenih odjeljaka vanjske površine iz stavka 6.9.1.
                  
               
                  
                     3.1.3.
                  
                  
                     Tehničkoj službi odgovornoj za provođenje homologacijskih ispitivanja dostavlja se vozilo reprezentativno za tip vozila koji se homologira. Na zahtjev tehničke službe također se dostavljaju određeni sastavni dijelovi i uzorci korištenih materijala.
                  
               
                  
                     3.2.
                  
                  
                     Zahtjev za homologaciju tipa nosača prtljage, nosača skija ili antene radijskih prijemnika ili odašiljača kao zasebne tehničke jedinice
                  
               
                  
                     3.2.1.
                  
                  
                     Zahtjev za homologaciju tipa nosača prtljage, nosača skija ili antene radijskih prijemnika ili odašiljača kao zasebne tehničke jedinice podnosi proizvođač vozila ili proizvođač te zasebne tehničke jedinice, ili proizvođačev ovlašteni zastupnik.
                  
               
                  
                     3.2.2
                  
                  
                     Zahtjevu za homologaciju svakog tipa naprava iz stavka 3.2.1. prilaže se sljedeće:
                  
               
                  
                     3.2.2.1.
                  
                  
                     tri primjeraka dokumenata sa specifikacijom tehničkih karakteristika zasebne tehničke jedinice i uputama za ugradnju priloženima uz svaku prodanu zasebnu tehničku jedinicu;
                  
               
                  
                     3.2.2.2.
                  
                  
                     uzorak tipa zasebne tehničke jedinice. Nadležno tijelo može zahtijevati dodatni uzorak ako to smatra potrebnim.
                  
               4.   HOMOLOGACIJA
         
                  
                     4.1.
                  
                  
                     Homologacija tipa vozila s obzirom na vanjske izbočine
                  
               
                  
                     4.1.1.
                  
                  
                     Ako tip vozila dostavljenog za homologaciju na temelju ovog Pravilnika ispunjava zahtjeve iz stavaka 5. i 6. ovog Pravilnika, dodjeljuje mu se homologacija tipa.
                  
               
                  
                     4.1.2.
                  
                  
                     Svakom se homologiranom tipu vozila dodjeljuje homologacijski broj. Prve dvije znamenke (trenutačno 03, za niz izmjena 03) označavaju niz izmjena koji obuhvaća najnovije bitne tehničke izmjene Pravilnika u trenutku izdavanja homologacije. Ista ugovorna stranka ne smije dodijeliti isti broj drugom tipu vozila.
                  
               
                  
                     4.1.3.
                  
                  
                     Obavijest o dodjeli, proširenju, odbijanju ili povlačenju homologacije ili trajno obustavljenoj proizvodnji tipa vozila homologiranog na temelju ovog Pravilnika dostavlja se ugovornim strankama Sporazuma iz 1958. koje primjenjuju ovaj Pravilnik na obrascu u skladu s predloškom iz Priloga 1. ovom Pravilniku.
                  
               
                  
                     4.1.4.
                  
                  
                     Na svako se vozilo koje je sukladno s tipom vozila homologiranim na temelju ovog Pravilnika pričvršćuje, na vidljivom i lako dostupnom mjestu naznačenom na homologacijskom obrascu, međunarodna homologacijska oznaka koja se sastoji od:
                  
               
                  
                     4.1.4.1.
                  
                  
                     kružnice oko slova „E” iza kojeg slijedi razlikovna brojčana oznaka zemlje koja je dodijelila homologaciju (2);
                  
               
                  
                     4.1.4.2.
                  
                  
                     desno od kružnice propisane u stavku 4.1.4.1., broja ovog Pravilnika iza kojeg slijede slovo „R”, crtica i homologacijski broj.
                  
               
                  
                     4.1.5.
                  
                  
                     Ako je vozilo sukladno s tipom vozila homologiranim na temelju najmanje jednog drugog pravilnika priloženog Sporazumu u zemlji koja je dodijelila homologaciju na temelju ovog Pravilnika, simbol propisan stavkom 4.1.4.1. ovog Pravilnika ne treba ponavljati; u tom se slučaju dodatni brojevi i simboli svih pravilnika na temelju kojih je homologacija dodijeljena u zemlji koja je dodijelila homologaciju na temelju ovog Pravilnika navode u okomitim stupcima desno od simbola opisanog u stavku 4.1.4.1.
                  
               
                  
                     4.1.6.
                  
                  
                     Homologacijska oznaka mora biti lako čitljiva i neizbrisiva.
                  
               
                  
                     4.1.7.
                  
                  
                     Homologacijska oznaka postavlja se blizu pločice s podacima o vozilu koju je pričvrstio proizvođač ili na nju.
                  
               
                  
                     4.1.8.
                  
                  
                     U Prilogu 2. ovom Pravilniku prikazani su primjeri homologacijskih oznaka.
                  
               
                  
                     4.1.9.
                  
                  
                     Prije dodjele homologacije tipa homologacijsko tijelo provjerava postojanje zadovoljavajućih mjera za osiguravanje djelotvorne kontrole sukladnosti proizvodnje.
                  
               
                  
                     4.2.
                  
                  
                     Homologacija tipa nosača prtljage, nosača skija ili antene radijskih prijemnika ili odašiljača kao zasebne tehničke jedinice
                  
               
                  
                     4.2.1.
                  
                  
                     Ako tip zasebne tehničke jedinice dostavljene za homologaciju na temelju ovog Pravilnika ispunjava zahtjeve iz stavka 6.16., 6.17. i 6.18., dodjeljuje mu se homologacija tipa.
                  
               
                  
                     4.2.2.
                  
                  
                     Svakom se homologiranom tipu zasebne tehničke jedinice dodjeljuje homologacijski broj. Prve dvije znamenke (trenutačno 03, za niz izmjena 03 koji je stupio na snagu 23. lipnja 2005.) označavaju niz izmjena koji obuhvaća najnovije bitne tehničke izmjene Pravilnika u trenutku izdavanja homologacije. Ista ugovorna stranka ne smije dodijeliti isti broj drugom tipu zasebne tehničke jedinice.
                  
               
                  
                     4.2.3.
                  
                  
                     Obavijest o dodjeli, proširenju, odbijanju ili povlačenju homologacije ili trajno obustavljenoj proizvodnji tipa zasebne tehničke jedinice homologirane na temelju ovog Pravilnika dostavlja se ugovornim strankama Sporazuma iz 1958. koje primjenjuju ovaj Pravilnik na obrascu u skladu s predloškom iz Priloga 4. ovom Pravilniku.
                  
               
                  
                     4.2.4.
                  
                  
                     Na svaku se zasebnu tehničku jedinicu koja je sukladna s tipom homologiranim na temelju ovog Pravilnika pričvršćuje, na vidljivom i lako dostupnom mjestu naznačenom na homologacijskom obrascu, međunarodna homologacijska oznaka koja se sastoji od:
                  
               
                  
                     4.2.4.1.
                  
                  
                     kružnice oko slova „E” iza kojeg slijedi razlikovna brojčana oznaka zemlje koja je dodijelila homologaciju;2
                     
                  
               
                  
                     4.2.4.2.
                  
                  
                     desno od kružnice propisane u stavku 4.2.4.1., broja ovog Pravilnika iza kojeg slijede slovo „R”, crtica i homologacijski broj.
                  
               
                  
                     4.2.5.
                  
                  
                     Homologacijska oznaka mora biti lako čitljiva i neizbrisiva.
                  
               
                  
                     4.2.6.
                  
                  
                     Homologacijska oznaka postavlja se blizu pločice s podacima o zasebnoj tehničkoj jedinici koju je pričvrstio proizvođač ili na nju.
                  
               
                  
                     4.2.7.
                  
                  
                     U Prilogu 2. ovom Pravilniku prikazani su primjeri homologacijskih oznaka.
                  
               
                  
                     4.2.8.
                  
                  
                     Prije dodjele homologacije tipa homologacijsko tijelo provjerava postojanje zadovoljavajućih mjera za osiguravanje djelotvorne kontrole sukladnosti proizvodnje.
                  
               5.   OPĆE SPECIFIKACIJE
         
                  
                     5.1.
                  
                  
                     Odredbe ovoga Pravilnika ne primjenjuju se na dijelove vanjske površine koji se, kad je vozilo opterećeno i kad su sva vrata, prozori, poklopci itd. zatvoreni, nalaze:
                  
               
                  
                     5.1.1.
                  
                  
                     na visini većoj od 2 m; ili
                  
               
                  
                     5.1.2.
                  
                  
                     ispod podne crte; ili
                  
               
                  
                     5.1.3.
                  
                  
                     smješteni tako da se ni u stanju mirovanja ni tijekom kretanja ne mogu dodirnuti kuglom promjera 100 mm.
                  
               
                  
                     5.2.
                  
                  
                     Na vanjskoj površini vozila ne smije biti šiljastih ni oštrih dijelova ni takvih izbočina koji bi svojim oblikom, dimenzijama, orijentacijom ili tvrdoćom mogli povećati opasnost od, ili težinu, tjelesne ozljede osobe koju bi u slučaju sudara vanjska površina udarila ili okrznula.
                  
               
                  
                     5.3.
                  
                  
                     Na vanjskoj površini vozila ne smije biti izbočenih dijelova koji bi mogli zakvačiti pješake, bicikliste ili motocikliste.
                  
               
                  
                     5.4.
                  
                  
                     Nijedan stršeći dio vanjske površine ne smije imati polumjer zakrivljenosti manji od 2,5 mm. Taj se zahtjev ne primjenjuje na dijelove vanjske površine koji strše manje od 5 mm, ali vanjski kutovi takvih dijelova moraju biti zatupljeni, osim kad takvi dijelovi strše manje od 1,5 mm.
                  
               
                  
                     5.5.
                  
                  
                     Stršeći dijelovi vanjske površine izrađeni od materijala čija tvrdoća nije veća od 60 prema Shoreu A smiju imati polumjer zakrivljenosti manji od 2,5 mm.
                     Mjerenje tvrdoće provodi se na sastavnom dijelu ugrađenom u vozilo. Ako nije moguće izmjeriti tvrdoću metodom prema Shoreu A, procjena tvrdoće dobiva se usporedivim mjerenjem.
                  
               
                  
                     5.6.
                  
                  
                     Zahtjevi iz stavaka od 5.1. do 5.5. primjenjuju se uz posebne zahtjeve iz stavka 6., osim kad ti posebni zahtjevi izričito propisuju drukčije.
                  
               6.   POSEBNE SPECIFIKACIJE
         
                  
                     6.1.
                  
                  
                     Ukrasi
                  
               
                  
                     6.1.1.
                  
                  
                     Dodani ukrasi koji strše više od 10 mm od nosača moraju se uvući, odvojiti ili saviti kad se na njihovu najistaknutiju točku primijeni sila od 10 daN u bilo kojemu smjeru u ravnini koja je približno paralelna s površinom na kojoj su ugrađeni. Ti se zahtjevi ne primjenjuju na ukrase na rešetkama hladnjaka, na koje se primjenjuju samo zahtjevi iz stavka 5.
                     Sila od 10 daN primjenjuje se čekićem s plosnatom površinom promjera od najviše 50 mm. Ako to nije moguće, primjenjuje se ekvivalentan postupak. Nakon uvlačenja, odvajanja ili savijanja ukrasa, preostale izbočine ne smiju stršiti više od 10 mm. Te izbočine moraju u svakom slučaju ispunjavati zahtjeve iz stavka 5.2. Ako je ukras ugrađen na postolje, to se postolje ne smatra nosećom površinom, nego dijelom ukrasa.
                  
               
                  
                     6.1.2.
                  
                  
                     Zahtjevi iz stavka 6.1.1. ne primjenjuju se na zaštitne vrpce ni na zaštitne obloge na vanjskoj površini; međutim, ti zaštitni elementi moraju biti čvrsto pričvršćeni na vozilo.
                  
               
                  
                     6.2.
                  
                  
                     Prednja svjetla
                  
               
                  
                     6.2.1.
                  
                  
                     Prednja svjetla smiju imati izbočene rubove i obruče ako te izbočine ne strše više od 30 mm, izmjereno u odnosu na vanjsku prozirnu površinu prednjeg svjetla, i ako im je polumjer zakrivljenosti u svakoj točki najmanje 2,5 mm.
                     Ako je prednje svjetlo ugrađeno iza dodatne prozirne površine, izbočina se mjeri od krajnje vanjske prozirne površine. Izbočine se mjere u skladu s postupkom iz stavka 3. Priloga 3. ovom Pravilniku.
                  
               
                  
                     6.2.2.
                  
                  
                     Uvlačna prednja svjetla moraju ispunjavati zahtjeve iz stavka 6.2.1. i u radnom i u uvučenom položaju.
                  
               
                  
                     6.2.3.
                  
                  
                     Zahtjevi iz stavka 6.2.1. ne primjenjuju se na prednja svjetla uvučena u nadogradnju ili natkrivena nadogradnjom ako nadogradnja ispunjava zahtjeve iz stavka 6.9.1.
                  
               
                  
                     6.3.
                  
                  
                     Rešetke i otvori
                  
               
                  
                     6.3.1.
                  
                  
                     Zahtjevi iz stavka 5.4. ne primjenjuju se na otvore između nepomičnih i pomičnih elemenata, uključujući elemente rešetaka za ulazni i izlazni zrak i rešetaka hladnjaka ako razmak između dva susjedna elementa nije veći od 40 mm, a te rešetke i otvori imaju funkciju. Ako je veličina otvora u rasponu od 40 do 25 mm, polumjer zakrivljenosti mora biti najmanje 1 mm. Međutim, ako razmak između susjednih elemenata nije veći od 25 mm, polumjeri zakrivljenosti vanjskih površinskih elemenata ne smiju biti manji od 0,5 mm. Razmak između dva susjedna elementa rešetaka odnosno otvora utvrđuje se metodom iz stavka 4. Priloga 3. ovom Pravilniku.
                  
               
                  
                     6.3.2.
                  
                  
                     Spojevi prednje i bočnih ploha svakog elementa koji čini rešetku ili razmak moraju biti zaobljeni.
                  
               
                  
                     6.4.
                  
                  
                     Brisači vjetrobranskog stakla
                  
               
                  
                     6.4.1.
                  
                  
                     Držači brisača vjetrobranskog stakla moraju biti takvi da osovina brisača (broj 1 na slici 0) bude u zaštitnom kućištu (broj 1.1 na slici 0) s polumjerom zakrivljenosti koji ispunjava zahtjeve iz stavka 5.4. i površine od najmanje 150 mm2. Konstrukcija nosača (glava i glavni dio, tj. brojevi 2 i 2.1 na slici 0) mora imati polumjer zakrivljenosti koji ispunjava zahtjeve iz stavka 5.4. Ako su poklopci zaobljeni, površina izbočine ne smije biti manja od 150 mm2, izmjereno na udaljenosti od najviše 6,5 mm od najizbočenije točke. Brisači stražnjeg stakla i brisači glavnih svjetala moraju također ispunjavati te zahtjeve.
                  
               
                  
                     6.4.2.
                  
                  
                     Stavak 5.4. ne primjenjuje se na metlice (broj 4 na slici 0), potporne elemente (broj 3 na slici 0), sekundarni nosač (broj 2.2 na slici 0) ako postoji, funkcionalnu šarku između glave nosača nositelja (broj 5 na slici 0) ako postoji ni na spoj glavnog i sekundarnog nosača (broj 6 na slici 0) ako postoji. Ti elementi moraju biti izrađeni tako da na njima nema oštrih kutova ni šiljatih ni oštrih dijelova.
                  
               
            Slika 0.
         
         
            Primjer rasporeda elemenata
         
         
            
         Legenda
         
                     1.
                  
                  
                     Osovina brisača
                  
               
                     1.1
                  
                  
                     Zaštitno kućište
                  
               
                     2.
                  
                  
                     Glava nosača
                  
               
                     2.1
                  
                  
                     Glavni nosač
                  
               
                     2.2
                  
                  
                     Sekundarni nosač
                  
               
                     3.
                  
                  
                     Potporni elementi
                  
               
                     4.
                  
                  
                     Metlica
                  
               
                     5.
                  
                  
                     Funkcionalna šarka
                  
               
                     6.
                  
                  
                     Spoj glavnog i sekundarnog nosača
                  
               
                  
                     6.4.3.
                  
                  
                     Sukladnost sa zahtjevima iz stavaka 6.4.1. i 6.4.2. provjerava se s brisačima u spuštenom položaju
                  
               
                  
                     6.5.
                  
                  
                     Branici
                  
               
                  
                     6.5.1.
                  
                  
                     Krajevi branika moraju biti okrenuti prema vanjskoj površini da bi se opasnost od zakvačivanja svela na minimum. Smatra se da je taj zahtjev ispunjen ako je branik uvučen, ako je branik dio nadogradnje ili ako je kraj branika okrenut tako da ga se ne može dotaknuti kuglom promjera 100 mm, a da otvor između kraja branika i okolne nadogradnje nije veći od 20 mm.
                  
               
                  
                     6.5.2.
                  
                  
                     Ako se crta branika koja odgovara vertikalnoj projekciji obrisa automobila nalazi na tvrdoj površini, promjer zakrivljenosti te površine ne smije biti manji od 5 mm ni na jednoj točki unutar područja od crte obrisa do 20 mm prema unutra ni manji od 2,5 mm u svim ostalim slučajevima. To se odnosi na dio područja između crte obrisa do 20 mm prema unutra koji se nalazi između i ispred (ili iza, ako je riječ o stražnjem braniku) dodirnih točaka crte obrisa i dvije vertikalne ravnine koje s uzdužnom ravninom simetrije vozila zatvaraju kut od 15° (vidjeti sliku 1.).
                  
               
            Slika 1.
         
         
            
         
                  
                     6.5.3.
                  
                  
                     Zahtjevi iz stavka 6.5.2. ne primjenjuju se na dijelove branika, dijelove na braniku ni na umetke na braniku koji su izbočeni manje od 5 mm, pri čemu se posebno misli na brtvene poklopce i mlaznice naprava za pranje prednjih svjetala; međutim, vanjski kutovi tih dijelova moraju biti zaobljeni, osim ako ti dijelovi strše manje od 1,5 mm.
                  
               
                  
                     6.5.4.
                  
                  
                     Zahtjevi iz stavka 6.5.2. ne primjenjuju se na poklopce branika. Zahtjevi iz stavka 5. ovog Pravilnika primjenjuju se i dalje.
                  
               
                  
                     6.6.
                  
                  
                     Kvake, šarke i tipkala na vratima, prtljažnicima i poklopcima motora, čepovi i poklopci na otvoru za punjenje spremnika za gorivo
                  
               
                  
                     6.6.1.
                  
                  
                     Izbočina ne smije stršati više od 40 mm u slučaju vrata ili kvaka prtljažnika ni više od 30 mm u svim drugim slučajevima.
                  
               
                  
                     6.6.2.
                  
                  
                     Ako se bočna vrata otvaraju ili zatvaraju zakretanjem kvaka, te kvake moraju ispunjavati jedan od sljedećih zahtjeva:
                  
               
                  
                     6.6.2.1.
                  
                  
                     ako se kvake zakreću paralelno s ravninom vrata, krajnje točke kvaka moraju biti usmjerene prema natrag. Krajevi takvih kvaka moraju biti okrenuti prema ravnini vrata i biti u zaštitnoj oblozi ili u udubini;
                  
               
                  
                     6.6.2.2.
                  
                  
                     kvake koje se mogu zakretati prema van u bilo kojem smjeru koji nije paralelan s ravninom vrata moraju, kad su vrata u zatvorenom položaju, biti u zaštitnoj oblozi ili uvučene. Otvoreni kraj mora biti usmjeren prema natrag ili prema dolje.
                     Mogu se prihvatiti kvake koje ne ispunjavaju taj zahtjev ako:
                     
                                 (a)
                              
                              
                                 imaju nezavisan povratni mehanizam;
                              
                           
                                 (b)
                              
                              
                                 ne mogu stršati više od 15 mm kad se povratni mehanizam pokvari,
                              
                           
                                 (c)
                              
                              
                                 u takvom otvorenom položaju ispunjavaju zahtjeve iz stavka 5.4.; i
                              
                           
                                 (d)
                              
                              
                                 površina njihova kraja, izmjerena na udaljenosti koja nije veća od 6,5 mm od najisturenije točke, nije manja od 150 mm2.
                              
                           
               
                  
                     6.7.
                  
                  
                     Kotači, matice kotača, poklopci glavine i diskovi kotača
                  
               
                  
                     6.7.1.
                  
                  
                     Ne primjenjuju se zahtjevi iz stavka 5.4.
                  
               
                  
                     6.7.2.
                  
                  
                     Kotači, matice kotača, poklopci glavine i diskovi kotača ne smiju imati oštre izbočine koje strše iz vanjske ravnine naplatka. Ne smiju se koristiti leptir matice.
                  
               
                  
                     6.7.3.
                  
                  
                     Kad se vozilo kreće pravocrtno, osim gume nijedan dio kotača smješten iznad vodoravne ravnine koja prolazi kroz njegovu os vrtnje ne smije stršiti izvan vertikalne projekcije na vodoravnoj ravnini vanjske površine ili strukture. Međutim, dopušteno je da diskovi kotača koji zaklanjaju kotač i matice strše izvan vertikalne projekcije vanjske površine ili strukture zbog funkcionalnih zahtjeva ako polumjer zakrivljenosti površine dijela koji strši nije manji od 30 mm, a izbočina izvan vertikalne projekcije vanjske površine ili strukture ni u jednom slučaju ne strši više od 30 mm.
                  
               
                  
                     6.8.
                  
                  
                     Rubovi limova
                  
               
                  
                     6.8.1.
                  
                  
                     Rubovi limova, kao što su rubovi žljebova i vodilica kliznih vrata, dopušteni su samo ako su presavijeni prema unutra ili obloženi zaštitom koja ispunjava primjenjive zahtjeve ovoga Pravilnika.
                     Nezaštićeni rub smatra se presavijenim prema unutra ako je presavijen za približno 180° ili ako je presavijen prema nadogradnji tako da ne može biti dodirnut kuglom promjera 100 mm.
                     Zahtjevi iz stavka 5.4. ne primjenjuju se na rubove limova stražnjeg ruba poklopca motora i prednjeg ruba poklopca stražnjeg prtljažnika.
                     Stražnji rub poklopca motora obuhvaća ekstrapolaciju tog ruba prema lijevo i desno (npr. gornji rub otvora kotača ili rub stupa A). Ta je ekstrapolacija bočno ograničena krajnjom vanjskom točkom vjetrobrana.
                  
               
                  
                     6.9.
                  
                  
                     Oplata nadogradnje
                  
               
                  
                     6.9.1.
                  
                  
                     Polumjer zakrivljenosti pregiba u oplati nadogradnje može biti manji od 2,5 mm ako nije manji od jedne desetine visine izbočine „H”, izmjerene metodom opisanom u stavku 1. Priloga 3. ovom Pravilniku.
                  
               
                  
                     6.10.
                  
                  
                     Bočni vjetrobrani/kišobrani
                  
               
                  
                     6.10.1.
                  
                  
                     Rubovi bočnih deflektora koji se mogu usmjeriti prema van moraju imati polumjer zakrivljenosti od najmanje 1 mm.
                  
               
                  
                     6.11.
                  
                  
                     Okovi za dizalicu i ispušne cijevi
                  
               
                  
                     6.11.1.
                  
                  
                     Ni okovi za dizalicu ni ispušne cijevi ne smiju stršati više od 10 mm izvan vertikalne projekcije podne crte koja je vertikalno iznad njih. Iznimka od ovog zahtjeva je stršenje ispušne cijevi više od 10 mm od vertikalne projekcije podne crte ako su joj krajnji rubovi zaobljeni s polumjerom zakrivljenosti od najmanje 2,5 mm.
                  
               
                  
                     6.12.
                  
                  
                     Poklopci ulaznih i izlaznih otvora za zrak
                  
               
                  
                     6.12.1.
                  
                  
                     Poklopci ulaznih i izlaznih otvora za zrak moraju u svim radnim položajima ispunjavati zahtjeve iz stavaka 5.2., 5.3. i 5.4.
                  
               
                  
                     6.13.
                  
                  
                     Krov
                  
               
                  
                     6.13.1.
                  
                  
                     Pomični krovovi uzimaju se u obzir samo u zatvorenom položaju.
                  
               
                  
                     6.13.2.
                  
                  
                     Kabrioleti se ispituju s krovom i u podignutom i u spuštenom položaju.
                  
               
                  
                     6.13.2.1.
                  
                  
                     Kad je krov spušten, ispitivanja vozila ne provode se unutar zamišljene površine definirane krovom u podignutom položaju.
                  
               
                  
                     6.13.2.2.
                  
                  
                     Ako je poklopac ili prekrivač spuštenog krova standardna oprema, ispituje se s poklopcem odnosno prekrivačem u radnom položaju.
                  
               
                  
                     6.14.
                  
                  
                     Prozori
                  
               
                  
                     6.14.1.
                  
                  
                     Prozori koji se otvaraju prema van u odnosu na vanjsku površinu vozila moraju u svim radnim položajima ispunjavati sljedeće zahtjeve:
                  
               
                  
                     6.14.1.1.
                  
                  
                     nijedan izloženi rub ne smije biti okrenut prema naprijed;
                  
               
                  
                     6.14.1.2.
                  
                  
                     nijedan dio prozora ne smije stršati izvan krajnjega vanjskog ruba vozila.
                  
               
                  
                     6.15.
                  
                  
                     Držači registarske pločice
                  
               
                  
                     6.15.1.
                  
                  
                     Držači koje je za registarske pločice ugradio proizvođač vozila ispunjavaju zahtjeve iz stavka 5.4. ovoga Pravilnika ako ih se može dodirnuti kuglom promjera 100 mm kad je registarska pločica ugrađena u skladu s preporukama proizvođača vozila.
                  
               
                  
                     6.16.
                  
                  
                     Nosači prtljage i nosači skija
                  
               
                  
                     6.16.1.
                  
                  
                     Nosači prtljage i nosači skija moraju biti ugrađeni na vozilo tako da postoji siguran mehanički spoj barem u jednom smjeru i da se mogu prenositi vodoravne, uzdužne i poprečne sile koje su barem jednake vertikalnoj nosivosti nosača prema proizvođačevim specifikacijama. Kad se ispituje nosače prtljage ili nosač skija postavljen na vozilo prema proizvođačevim uputama, ispitna opterećenja ne smiju se primijeniti samo na jednu točku.
                  
               
                  
                     6.16.2.
                  
                  
                     Na površinama koje se nakon ugradnje nosača mogu dodirnuti kuglom promjera 165 mm ne smije biti dijelova s polumjerom zakrivljenosti manjim od 2,5 mm, osim ako se mogu primijeniti odredbe iz stavka 6.3.
                  
               
                  
                     6.16.3.
                  
                  
                     Elementi za pričvršćivanje, kao što su vijci koji se mogu zategnuti ili otpustiti bez alata, ne smiju stršati više od 40 mm iznad površina iz stavka 6.16.2., pri čemu se izbočina utvrđuje u skladu s metodom opisanom u stavku 2. Priloga 3. ovom Pravilniku, ali se u svim slučajevima u kojima se primjenjuje postupak iz stavka 2.2. tog priloga koristi kugla promjera 165 mm.
                  
               
                  
                     6.17.
                  
                  
                     Antene
                  
               
                  
                     6.17.1.
                  
                  
                     Antene radijskih prijemnika i odašiljača moraju biti ugrađene na vozilo tako da ako je njihov slobodni kraj udaljen od površine ceste manje od 2 m, taj kraj u svakom radnom položaju koji je naveo proizvođač antene bude unutar područja koje je ograničeno vertikalnim ravninama koje su 10 cm prema unutra u odnosu na krajnji vanjski rub vozila, kako je definiran u stavku 2.7. ovog Pravilnika.
                  
               
                  
                     6.17.2.
                  
                  
                     Antene moraju biti tako ugrađene na vozilo, a njihovi slobodni krajevi prema potrebi tako ograničeni, da nijedan njihov dio ne strši izvan krajnjega vanjskog ruba vozila, kako je definiran u stavku 2.7. ovog Pravilnika.
                  
               
                  
                     6.17.3.
                  
                  
                     Antenske šipke mogu imati polumjer zakrivljenosti manji od 2,5 mm. Međutim, na slobodnim krajevima moraju biti čvrste kapice s polumjerom zakrivljenosti od najmanje 2,5 mm.
                  
               
                  
                     6.17.4.
                  
                  
                     Postolja antena ne smiju stršati više od 40 mm, izmjereno postupkom iz stavka 2. Priloga 3. ovom Pravilniku.
                  
               
                  
                     6.17.4.1.
                  
                  
                     Ako nije moguće utvrditi što je postolje antene jer nema savitljive šipke ili dijela, taj se zahtjev smatra ispunjenim ako se nakon što se čekićem s plosnatom površinom promjera od najviše 50 mm na najizbočeniji dio antene primijeni vodoravna sila od najviše 50 daN u smjeru prema naprijed i prema nazad:
                     
                                 (a)
                              
                              
                                 antena savije prema postolju i ne strši više od 40 mm; ili
                              
                           
                                 (b)
                              
                              
                                 antena slomi, a na preostalom dijelu antene nema nijednog oštrog ili opasnog dijela koji se može dodirnuti kuglom promjera od 100 mm niti koji strši više od 40 mm.
                              
                           
               
                  
                     6.17.4.2.
                  
                  
                     Stavci 6.17.4. i 6.17.4.1. ne primjenjuju se na antene postavljene iza vertikalne poprečne ravnine koja prolazi kroz točku R vozača ako najveća izbočina antene, uključujući njezino kućište, nije veća od 70 mm, utvrđeno u skladu s postupkom iz stavka 2. Priloga 3. ovom Pravilniku.
                     Ako je antena smještena iza te vertikalne ravnine, ali strši više od 70 mm, primjenjuje se stavak 6.17.4.1., pri čemu je dopušteno stršenje 70 mm umjesto 40 mm.
                  
               
                  
                     6.18.
                  
                  
                     Upute za ugradnju
                  
               
                  
                     6.18.1.
                  
                  
                     Nosači prtljage, nosači skija i antene radijskih prijemnika i odašiljača homologirani kao zasebna tehnička jedinica smiju se nuditi na prodaju, prodavati ili kupovati samo ako su uz njih priložene upute za ugradnju. Upute za ugradnju moraju sadržavati dovoljno podataka da se homologirani sastavni dijelovi ugrade na vozilo tako da su ispunjene odgovarajuće odredbe stavaka 5. i 6. ovog Pravilnika. Osobito je važno da je prikazan radni položaj sklopivih antena.
                  
               7.   PREINAKE TIPA VOZILA
         
                  
                     7.1.
                  
                  
                     Homologacijsko tijelo koje je homologiralo tip vozila mora se obavijestiti o svakoj preinaci tog tipa vozila. Homologacijsko tijelo tada može:
                     
                                 (a)
                              
                              
                                 odlučiti, u dogovoru s proizvođačem, da treba dodijeliti novu homologaciju tipa; ili
                              
                           
                                 (b)
                              
                              
                                 primijeniti postupak iz stavka 7.1.1. (revizija) i, ako je primjenjivo, postupak iz stavka 7.1.2. (proširenje).
                              
                           
               
                  
                     7.1.1.
                  
                  
                     Revizija
                     Ako su se podaci iz opisne mape promijenili i ako homologacijsko tijelo smatra da učinjene preinake vjerojatno neće imati znatan štetan učinak te da vozilo u svakom slučaju i dalje ispunjava zahtjeve, preinake se označavaju kao „revizija”.
                     U takvom slučaju homologacijsko tijelo prema potrebi izdaje izmijenjene stranice opisne mape, pri čemu svaku revidiranu stranicu označava tako da vrsta preinake i datum ponovnog izdavanja budu jasno vidljivi. Smatra se da je taj zahtjev ispunjen pročišćenom i ažuriranom verzijom opisne mape s priloženim detaljnim opisom preinaka.
                  
               
                  
                     7.1.2.
                  
                  
                     Proširenje
                     Preinaka se označava kao „proširenje” ako se uz promjene podataka iz opisne mape:
                     
                                 (a)
                              
                              
                                 zahtijevaju dodatni pregledi ili ispitivanja; ili
                              
                           
                                 (b)
                              
                              
                                 promijeni bilo koji podatak u izjavi (uz iznimku njezinih priloga); ili
                              
                           
                                 (c)
                              
                              
                                 zatraži homologacija na temelju novijeg niza izmjena nakon njegova stupanja na snagu.
                              
                           
               
                  
                     7.2.
                  
                  
                     Stranke Sporazuma koje primjenjuju ovaj Pravilnik obavješćuju se o potvrđivanju ili odbijanju homologacije, uz navođenje preinaka, putem postupka iz stavka 4.3. U skladu s tim sadržaj opisne dokumentacije priložene izjavi mijenja se tako da datum zadnje revizije ili proširenja bude vidljiv.
                  
               8.   SUKLADNOST PROIZVODNJE
         
                  
                     8.1.
                  
                  
                     Vozila odnosno zasebne tehničke jedinice homologirani na temelju ovog Pravilnika moraju biti proizvedeni tako da budu sukladni s homologiranim tipom, što se postiže ispunjavanjem zahtjeva iz stavaka 5. i 6.
                  
               
                  
                     8.2.
                  
                  
                     Da bi se provjerilo da su zahtjevi iz stavka 8.1. ispunjeni, provode se prikladni postupci za provjeru sukladnosti proizvodnje.
                  
               
                  
                     8.3.
                  
                  
                     Nositelj homologacije osobito mora:
                  
               
                  
                     8.3.1.
                  
                  
                     osigurati postojanje postupaka za djelotvornu kontrolu kvalitete proizvodâ;
                  
               
                  
                     8.3.2.
                  
                  
                     imati pristup kontrolnoj opremi nužnoj za provjeru sukladnosti sa svakim homologiranim tipom;
                  
               
                  
                     8.3.3.
                  
                  
                     pobrinuti se da su podaci o rezultatima ispitivanja evidentirani i da su priloženi dokumenti dostupni u razdoblju koje treba utvrditi u dogovoru s homologacijskim tijelom;
                  
               
                  
                     8.3.4.
                  
                  
                     analizirati rezultate svih vrsta ispitivanja kako bi se provjerila i osigurala stabilnost karakteristika proizvoda, imajući u vidu razlike dopuštene u industrijskoj proizvodnji;
                  
               
                  
                     8.3.5.
                  
                  
                     pobrinuti se da se za svaki tip proizvoda provedu barem ispitivanja propisana u Prilogu 3. ovome Pravilniku;
                  
               
                  
                     8.3.6.
                  
                  
                     osigurati da se nakon svakog uzimanja uzoraka ili ispitnih primjeraka za koji se pokaže nesukladnost s tipom u određenom ispitivanju provede drugo uzorkovanje i drugo ispitivanje. Moraju se poduzeti svi potrebni koraci da se ponovno postigne sukladnost odgovarajuće proizvodnje.
                  
               
                  
                     8.4.
                  
                  
                     Homologacijsko tijelo koje je dodijelilo homologaciju može u bilo kojem trenutku provjeriti metode za provjeru sukladnosti proizvodnje koje se primjenjuju u svakom proizvodnom pogonu.
                  
               
                  
                     8.4.1.
                  
                  
                     Tijekom svake inspekcije inspektoru se predočuju ispitne knjige i evidencija pregleda proizvodnje.
                  
               
                  
                     8.4.2.
                  
                  
                     Inspektor može nasumično odabrati uzorke koji će se ispitati u laboratoriju proizvođača. Minimalni broj uzoraka može se odrediti na temelju rezultata proizvođačeve vlastite provjere.
                  
               
                  
                     8.4.3.
                  
                  
                     Ako se čini da razina kvalitete ne zadovoljava ili da je potrebno provjeriti valjanost ispitivanja provedenih u primjeni stavka 8.4.2., inspektor odabire uzorke koji se šalju tehničkoj službi koja je provela homologacijska ispitivanja.
                  
               
                  
                     8.4.4.
                  
                  
                     Homologacijsko tijelo može provesti bilo koje ispitivanje propisano ovim Pravilnikom.
                  
               
                  
                     8.4.5.
                  
                  
                     Uobičajena je učestalost inspekcija koje obavlja homologacijsko tijelo jednom u dvije godine. Ako se tijekom neke od tih inspekcija zabilježe negativni rezultati, homologacijsko tijelo dužno se pobrinuti da se što prije poduzmu sve potrebne mjere za ponovnu uspostavu sukladnosti proizvodnje.
                  
               9.   SANKCIJE ZA NESUKLADNOST PROIZVODNJE
         
                  
                     9.1.
                  
                  
                     Homologacija dodijeljena tipu vozila na temelju ovog Pravilnika može se povući ako nisu ispunjeni zahtjevi utvrđeni u stavku 8.1.
                  
               
                  
                     9.2.
                  
                  
                     Ako stranka Sporazuma koja primjenjuje ovaj Pravilnik povuče homologaciju koju je prethodno dodijelila, dužna je o tome odmah obavijestiti ostale ugovorne stranke koje primjenjuju ovaj Pravilnik izjavom u skladu s predloškom iz Priloga 1. ovom Pravilniku.
                  
               10.   TRAJNO OBUSTAVLJENA PROIZVODNJA
         Ako nositelj homologacije potpuno obustavi proizvodnju tipa homologiranog na temelju ovog Pravilnika, dužan je o tome obavijestiti homologacijsko tijelo koje je dodijelilo homologaciju. Nakon što primi odgovarajuću obavijest, to je tijelo dužno o tome obavijestiti ostale stranke Sporazuma iz 1958. koje primjenjuju ovaj Pravilnik izjavom u skladu s predloškom iz Priloga 1. ovom Pravilniku.
         11.   IMENA I ADRESE TEHNIČKIH SLUŽBI ODGOVORNIH ZA PROVOĐENJE HOMOLOGACIJSKIH ISPITIVANJA TE IMENA I ADRESE HOMOLOGACIJSKIH TIJELA
         Stranke Sporazuma koje primjenjuju ovaj Pravilnik prijavljuju Tajništvu Ujedinjenih naroda imena i adrese tehničkih službi odgovornih za provođenje homologacijskih ispitivanja te homologacijskih tijela koja dodjeljuju homologacije i kojima treba dostaviti obrasce za potvrdu dodjele, odbijanja ili povlačenja homologacije koji su izdani u drugim državama.
         12.   PRIJELAZNE ODREDBE
         
                  
                     12.1.
                  
                  
                     Od službenog datuma stupanja na snagu niza izmjena 02 nijedna ugovorna stranka koja primjenjuje ovaj Pravilnik ne smije odbijati dodijeliti homologacije na temelju ovog Pravilnika kako je izmijenjen nizom izmjena 02.
                  
               
                  
                     12.2.
                  
                  
                     Nakon što protekne 24 mjeseci od datuma stupanja na snagu niza izmjena 02, ugovorne stranke koje primjenjuju ovaj Pravilnik smiju dodjeljivati homologacije samo ako tip vozila koji se homologira ispunjava zahtjeve ovog Pravilnika kako je izmijenjen nizom izmjena 02.
                  
               
                  
                     12.3.
                  
                  
                     Nakon što protekne 36 mjeseci od datuma stupanja na snagu niza izmjena 02, postojeće homologacije dodijeljene na temelju ovog Pravilnika prestaju važiti, osim ako tipovi vozila ispunjavaju zahtjeve ovog Pravilnika kako je izmijenjen nizom izmjena 02.
                  
               
                  
                     12.4.
                  
                  
                     Od službenog datuma stupanja na snagu niza izmjena 03 nijedna ugovorna stranka koja primjenjuje ovaj Pravilnik ne smije odbijati dodijeliti homologacije na temelju ovog Pravilnika kako je izmijenjen nizom izmjena 03.
                  
               
                  
                     12.5.
                  
                  
                     Nakon što protekne 24 mjeseci od datuma stupanja na snagu niza izmjena 03, ugovorne stranke koje primjenjuju ovaj Pravilnik smiju dodjeljivati homologacije samo ako tip vozila koji se homologira ispunjava zahtjeve ovog Pravilnika kako je izmijenjen nizom izmjena 03.
                  
               
                  
                     12.6.
                  
                  
                     Do 48 mjeseci od datuma stupanja na snagu niza izmjena 03 ovog Pravilnika nijedna ugovorna stranka koja primjenjuje ovaj Pravilnik ne smije odbijati nacionalne homologacije tipa vozila homologiranog na temelju prethodnog niza izmjena ovog Pravilnika.
                  
               
                  
                     12.7.
                  
                  
                     Nakon što protekne 48 mjeseci od datuma stupanja na snagu niza izmjena 03 ovog Pravilnika, ugovorne stranke koje primjenjuju ovaj Pravilnik smiju odbijati prve nacionalne registracije (prvo stavljanje u uporabu) vozila koja ne ispunjavaju zahtjeve ovog Pravilnika kako je izmijenjen nizom izmjena 03.
                  
               
                  
                     12.8.
                  
                  
                     Od službenog datuma stupanja na snagu niza izmjena 04 nijedna ugovorna stranka koja primjenjuje ovaj Pravilnik ne smije odbijati dodijeliti homologacije na temelju ovog Pravilnika kako je izmijenjen nizom izmjena 04.
                  
               
                  
                     12.9.
                  
                  
                     Od 1. rujna 2022. ugovorne stranke koje primjenjuju ovaj Pravilnik nisu dužne prihvaćati homologacije tipa dodijeljene na temelju prethodnih nizova izmjena koje su prvobitno izdane nakon 1. rujna 2022.
                  
               
                  
                     12.10.
                  
                  
                     Ugovorne stranke koje primjenjuju ovaj Pravilnik dužne su i dalje prihvaćati homologacije tipa dodijeljene na temelju prethodnih nizova izmjena ovog Pravilnika koje su prvobitno izdane prije 1. rujna 2022.
                  
               
                  
                     12.11.
                  
                  
                     Ugovorne stranke koje primjenjuju ovaj Pravilnik ne smiju odbijati dodijeliti homologacije tipa na temelju bilo kojeg prethodnog niza izmjena niti odbijati dodijeliti proširenja te homologacije.
                  
               
            (1)  Kako je definirano u Konsolidiranoj rezoluciji o konstrukciji vozila (R.E.3), dokument ECE/TRANS/WP.29/78/Rev.6, stavak 2. – https://unece.org/transport/standards/transport/vehicle-regulations-wp29/resolutions
         
            (2)  Razlikovne brojčane oznake ugovornih stranaka Sporazuma iz 1958. navedene su u Prilogu 3. Konsolidiranoj rezoluciji o konstrukciji vozila (R.E.3), dokument ECE/TRANS/WP.29/78/Rev. 6. – https://unece.org/transport/standards/transport/vehicle-regulations-wp29/resolutions
      
      
         
            PRILOG 1.
            
               Izjava
            
            (najveći format: A4 (210 × 297 mm))
            
                        
                           
                         (1)
                     
                     
                        koju je izdalo: ime tijela
                        …
                        …
                        …
                     
                  
               
            
                        o (2):
                     
                     
                        dodjeli homologacije
                        proširenju homologacije
                        odbijanju homologacije
                        povlačenju homologacije
                        trajno obustavljenoj proizvodnji
                     
                  za tip vozila s obzirom na vanjske izbočine na temelju Pravilnika br. 26.
            
                        Homologacijski broj: …
                     
                     
                        Broj proširenja: …
                     
                  
                     
                        1.
                     
                     
                        Trgovačko ime ili oznaka uređaja: …
                     
                  
                     
                        2.
                     
                     
                        Tip vozila: …
                     
                  
                     
                        3.
                     
                     
                        Ime i adresa proizvođača: …
                     
                  
                     
                        4.
                     
                     
                        Ako postoji, ime i adresa proizvođačeva zastupnika: …
                        …
                     
                  
                     
                        5.
                     
                     
                        Datum dostavljanja vozila na homologaciju: …
                     
                  
                     
                        6.
                     
                     
                        Tehnička služba odgovorna za provođenje homologacijskih ispitivanja:
                        …
                     
                  
                     
                        7.
                     
                     
                        Datum izvješća koje je izdala ta služba: …
                     
                  
                     
                        8.
                     
                     
                        Broj izvješća koje je izdala ta služba: …
                     
                  
                     
                        9.
                     
                     
                        Homologacija dodijeljena/odbijena/proširena/povučena2
                        
                     
                  
                     
                        10.
                     
                     
                        Obrazloženje proširenja homologacije (ako je primjenjivo): …
                        …
                     
                  
                     
                        11.
                     
                     
                        Položaj homologacijske oznake na vozilu: …
                     
                  
                     
                        12.
                     
                     
                        Mjesto: …
                     
                  
                     
                        13.
                     
                     
                        Datum: …
                     
                  
                     
                        14.
                     
                     
                        Potpis: …
                     
                  
                     
                        15.
                     
                     
                        Ovoj je izjavi priložen popis dokumenata pohranjenih kod upravne službe koja je dodijelila homologaciju, dostupnih na zahtjev.
                     
                  
               (1)  Razlikovna brojčana oznaka zemlje koja je dodijelila/odbila/povukla homologaciju (vidjeti odredbe o homologaciji u Pravilniku).
            
               (2)  Prekrižiti suvišno.
         
      
      
         
            PRILOG 2.
            Izgled homologacijskih oznaka
            PREDLOŽAK A
            (vidjeti stavke od 4.1.4. do 4.2.4. ovog Pravilnika)
            
               
            a = 8 mm (najmanje)
            Ova homologacijska oznaka pričvršćena na vozilo označava da je taj tip vozila homologiran u Nizozemskoj (E 4) na temelju Pravilnika UN-a br. 26 pod homologacijskim brojem 042439. Prve dvije znamenke homologacijskog broja označavaju da je u trenutku dodjele homologacije Pravilnik UN-a br. 26 već obuhvaćao niz izmjena 04.
            PREDLOŽAK B
            (vidjeti stavak 4.1.5. ovog Pravilnika)
            
               
            a = 8 mm (najmanje)
            Ova homologacijska oznaka pričvršćena na vozilo označava da je taj tip vozila homologiran u Nizozemskoj (E 4) na temelju pravilnika UN-a br. 26 i 24 (1). Prve dvije znamenke homologacijskih brojeva pokazuju da je u trenutku dodjele tih homologacija Pravilnik UN-a br. 26 obuhvaćao niz izmjena 04, a Pravilnik UN-a br. 24 niz izmjena 03.
            
               (1)  Broj drugog pravilnika naveden je samo kao primjer.
         
      
      
         
            
               PRILOG 3.
            Metode utvrđivanja dimenzija izbočina i otvora
            
               1.   
               
                  Metoda utvrđivanja visine izbočine pregiba u oplati nadogradnje
               
            
            
               1.1.   
               
                  Visina H izbočine utvrđuje se grafički pomoću kružnice promjera 165 mm kojom se s unutarnje strane dodiruje vanjski obris vanjske površine na presjeku koji se provjerava.
               
            
            
               1.2.   
               
                  H je najveća vrijednost razmaka izmjerenog na pravcu koji prolazi kroz središte kruga promjera 165 mm između kružnice tog kruga i vanjske konture izbočine (vidjeti sliku 1.).
               
            
            
               1.3.   
               
                  Ako nije moguće dodirnuti vanjski dio vanjskog obrisa vanjske površine promatranog presjeka krugom promjera 100 mm, pretpostavlja se da je vanjski obris na tom području definiran kružnicom kruga promjera 100 mm između točaka njezina dodira s vanjskim obrisom (vidjeti sliku 2.).
               
            
            
               1.4.   
               
                  Proizvođač je dužan dati crteže presjeka kroz vanjsku površinu potrebnih za mjerenje visine navedenih izbočina.
               
            
            
               2.   
               
                  Metoda utvrđivanja dimenzije izbočine sastavnog dijela ugrađenog na vanjsku površinu
               
            
            
               2.1.   
               
                  Dimenzija izbočine sastavnog dijela ugrađenog na konveksnu površinu može se utvrditi izravno ili na temelju crteža odgovarajućeg presjeka tog sastavnog dijela na mjestu ugradnje.
               
            
            
               2.2.   
               
                  Ako se dimenzija izbočine sastavnog dijela koji je ugrađen na nekonveksnu površinu ne može utvrditi jednostavnim mjerenjem, utvrđuje je se na temelju najveće promjene razmaka središta kugle promjera 100 mm od nazivne crte obloge kad se kuglu pomiče preko tog sastavnog dijela, pri čemu kugla mora kontinuirano biti u dodiru s tim dijelom. Primjer tog postupka prikazan je na slici 3.
               
            
            
               3.   
               
                  Metoda utvrđivanja izbočina rubova i obruča prednjih svjetala
               
            
            
               3.1.   
               
                  Izbočina na vanjskoj površini glavnog svjetla mjeri se vodoravno od točke dodira kugle promjera 100 mm, kao što je prikazano na slici 4.
               
            
            
               4.   
               
                  Metoda utvrđivanja dimenzije otvora ili prostora između elemenata rešetke
               
            
            
               4.1.   
               
                  Dimenzija otvora ili prostora između elemenata rešetke utvrđuje se na temelju razmaka između dvije ravnina koje prolaze kroz točke dodira kugle i okomito na pravac koji povezuje te točke dodira. Primjer tog postupka prikazan je na slikama 5. i 6.
               
            
            
               Slika 1.
            
            
               
            
               Slika 2.
            
            
               
            
               Slika 3.
            
            
               
            
               Slika 4.
            
            
               
            
               Slika 5.
            
            
               
            
               Slika 6.
            
            
               
         
      
      
         
            
               PRILOG 4.
            
               Izjava
            
            (najveći format: A4 (210 × 297 mm))
            
                        
                           
                         (1)
                     
                     
                        koju je izdalo: ime tijela
                        …
                        …
                        …
                     
                  
               
            
                        o (2):
                     
                     
                        dodjeli homologacije
                        proširenju homologacije
                        odbijanju homologacije
                        povlačenju homologacije
                        trajno obustavljenoj proizvodnji
                     
                  tipa nosača prtljage, nosača skija ili antene radijskog prijemnika ili odašiljača2 kao zasebne tehničke jedinice
            
                        Homologacijski broj: …
                     
                     
                        Broj proširenja: …
                     
                  
                     
                        1.
                     
                     
                        Trgovačko ime ili oznaka: …
                     
                  
                     
                        2.
                     
                     
                        Tip: …
                     
                  
                     
                        3.
                     
                     
                        Ime i adresa proizvođača: …
                        …
                     
                  
                     
                        4.
                     
                     
                        Ako postoji, ime i adresa proizvođačeva zastupnika: …
                        …
                     
                  
                     
                        5.
                     
                     
                        Karakteristike zasebne tehničke jedinice: …
                     
                  
                     
                        6.
                     
                     
                        Uporabna ograničenja, ako postoje, i upute za ugradnju: …
                     
                  
                     
                        7.
                     
                     
                        Datum dostavljanja uzorka za homologaciju kao zasebne tehničke jedinice: …
                     
                  
                     
                        8.
                     
                     
                        Tehnička služba odgovorna za provođenje homologacijskih ispitivanja: …
                     
                  
                     
                        9.
                     
                     
                        Datum izvješća koje je izdala ta služba: …
                     
                  
                     
                        10.
                     
                     
                        Broj izvješća koje je izdala ta služba: …
                     
                  
                     
                        11.
                     
                     
                        Homologacija nosača prtljage, nosača skija ili antene radijskog prijemnika ili radijskog odašiljača2 kao zasebne tehničke jedinice je dodijeljena/odbijena/proširena/povučena2
                        
                     
                  
                     
                        12.
                     
                     
                        Mjesto: …
                     
                  
                     
                        13.
                     
                     
                        Datum: …
                     
                  
                     
                        14.
                     
                     
                        Potpis: …
                     
                  
                     
                        15.
                     
                     
                        Ovoj je izjavi priložen popis dokumenata pohranjenih kod homologacijskog tijela koje je dodijelile homologaciju, dostupnih na zahtjev.
                     
                  
               (1)  Razlikovna brojčana oznaka zemlje koja je dodijelila/odbila/povukla homologaciju (vidjeti odredbe o homologaciji u Pravilniku).
            
               (2)  Prekrižiti suvišno.